**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2013 metus lengvatą juridiniams ir fiziniams asmenims, kurie vykdo tam tikrą veiklą Klaipėdos miesto istorinėse dalyse – UAB „Klaipėdos antikvariatas“ (įm. k. 141539867), UAB „ŽALIASIS DRAKONAS“ (įm. k. 240764310), UAB „Tiltų baras“ (įm. k. 302573083), UAB „KLAIPĖDOS ŽUVĖDRA“ (įm. k. 140509173), UAB „UNIDA“ (įm. k. 140757998), UAB „Zizi namai“ (įm. k. 302548315), UAB „BURĖ“ (įm. k. 140795746), UAB „Bankroto vadyba“ (įm. k. 302347458), D. Strukčinskienės prekybinei firmai (įm. k. 140868799) ir fiziniams asmenims A.K. *(duomenys neskelbtini)* ir K.M. *(duomenys neskelbtini).*

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių ir fizinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2011 m. liepos 28 d. sprendimu Nr. T2–235) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

1.1. UAB „ŽALIASIS DRAKONAS – tvarkos aprašo 2.4.2. ir 2.4.3 p. (mažos kavinukės veikla adresu Tiltų g. 13 ir lauko kavinės veikla adresu Kurpių g. 8, Klaipėda);

1.2. UAB „Tiltų baras“ – tvarkos aprašo 2.4.3. p. (lauko kavinės veikla adresu Tiltų g. 15, Klaipėda);

1.3. UAB „KLAIPĖDOS ŽUVĖDRA“ – tvarkos aprašo 2.4.3. ir 2.4.7. p. (lauko kavinės veikla ir sanitarinių mazgų, atitinkančių higienos normas, viešų paslaugų teikimas adresu Žvejų g. 7, Klaipėda);

1.4. UAB „UNIDA“ – tvarkos aprašo 2.4.3. p. (lauko kavinės veikla adresu H. Manto g. 38, Klaipėda);

1.5. UAB „Zizi namai“ – tvarkos aprašo 2.4.2. p. (mažos kavinukės veikla adresu Sukilėlių g. 10, Klaipėda);

1.6. UAB „BURĖ“ ir UAB „Bankroto vadyba“ – tvarkos aprašo 2.4.1. p. (mažos parduotuvėlės veikla adresu Tiltų g. 19, Klaipėda);

1.7. D. Strukčinskienės prekybinė firma – tvarkos aprašo 2.4.1. p. (mažos parduotuvėlės veikla adresu Galinio Pylimo g. 5, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.: UAB „Klaipėdos antikvariatas“ (antikvarinių daiktų prekyba adresu Kurpių g. 2-1, Klaipėda), UAB „BURĖ“ (meno kūrinių galerijos veikla adresu Tiltų g. 19, Klaipėda) ir fiziniai asmenys A.K. ir K.M. (meno kūrinių galerijos veikla adresu Galinio Pylimo g. 28, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, taip pat vykdantiems veiklą, susijusią su menu, dailiaisiais amatais, etnografiniais verslais, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „Klaipėdos antikvariatas“, UAB „ŽALIASIS DRAKONAS“, UAB „Tiltų baras“, UAB „KLAIPĖDOS ŽUVĖDRA“, UAB „UNIDA“, UAB „Zizi namai“, UAB „BURĖ“, UAB „Bankroto vadyba“, D. Strukčinskienės prekybinė firma ir A.K. *(duomenys neskelbtini)* ir K.M. *(duomenys neskelbtini)* atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų NTM lengvatų teikimo tvarkų aprašų reikalavimus.

VšĮ „Klaipėdos turizmo ir kultūros informacijos centras“ pateikė išvadą, kad UAB „KLAIPĖDOS ŽUVĖDRA“ nuo 2013 m. sausio 2 d. teikė adresu Žvejų g. 7, Klaipėda sanitarinių mazgų, atitinkančių higienos normas, viešas paslaugas.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „Klaipėdos antikvariatas“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1560 Lt už negyvenamąją patalpą – parduotuvę (195000 Lt mokestinė vertė x 0,8 %). Lengvatos dydis – 100 proc., t.y. **1560 Lt.**

2. UAB „ŽALIASIS DRAKONAS“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 9912 Lt, už pastatą – kavinę adresu Kurpių g. 8 – 6632 Lt (829000 Lt mokestinė vertė x 0,8 %), už patalpą – kavinę adresu Tiltų g. 13 – 3280 Lt (410000 Lt mokestinė vertė x 0,8%). Lengvatos dydis 3316 Lt (50 proc.) ir 1640 Lt (50 proc.), iš viso **4956 Lt.**

3. UAB „Tiltų baras“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1184 Lt už negyvenamąją patalpą – mini barą (148000 Lt mokestinė vertė x 0,8 %). Lengvatos dydis – 50 proc., t.y. **592 Lt**.

4. UAB „KLAIPĖDOS ŽUVĖDRA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 22099 Lt. Už negyvenamąją patalpą – kavinę apskaičiuota mokesčio suma 3224 Lt (403000 Lt mokestinė vertė x 0,8 %). Lengvatos dydis – 50 proc., t.y. 1612 Lt. Už teiktas viešąsias sanitarinių mazgų paslaugas NTM lengvatos suma – 600 Lt. Iš viso UAB „KLAIPĖDOS ŽUVĖDRA“ NTM lengvatos suma – **2212 Lt.**

5. UAB „UNIDA“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 3633 Lt. Už patalpą – kavinę apskaičiuota mokesčio suma 3568 Lt (446000 Lt mokestinė vertė x 0,8 %). Lengvatos dydis – 30 proc., t.y. **1070 Lt**.

6. UAB „Zizi namai“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 2744 Lt už patalpą - kavinę (343000 Lt mokestinė vertė x 0,8 %). Lengvatos dydis – 50 proc., t.y. **1372 Lt**.

7. UAB „BURĖ“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 4899 Lt. Už meno kūrinių galerijos patalpą apskaičiuota mokesčio suma – 1539 Lt (577000 Lt mokestinė vertė x 0,8 % /12 mėn.x 4 mėn, už mažos parduotuvėlės patalpą – 3360 Lt (420000 Lt mokestinė vertė x 0,8 %). Lengvatos dydis – 1539 Lt (100 proc.) ir 1680 Lt (50 proc.), iš viso **3219 Lt**.

8. UAB „Bankroto vadyba“ su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 3077 Lt už negyvenamąją patalpą – prekybos patalpas (577000 Lt mokestinė vertė x 0,8 % /12mėn. x 8 mėn.). Lengvatos dydis – 50 proc., t.y. **1539 Lt**.

9. D. Strukčinskienės prekybinė firma su prašymu pateikė 2013 metų NTM deklaraciją, perduotą Klaipėdos apskrities VMI, kurioje deklaravo NTM sumą 1792 Lt už negyvenamąją patalpą – parduotuvę (224000 Lt mokestinė vertė x 0,8 %). Lengvatos dydis – 50 proc., t.y. **896 Lt**.

10. A.K. *(duomenys neskelbtini)* ir K.M. *(duomenys neskelbtini)* su prašymu pateikė 2013 metų NTM deklaracijas, perduotas Klaipėdos apskrities VMI, kuriose deklaravo po 948 Lt NTM sumą, iš viso bendrai 1896 Lt (237000 Lt mokestinė vertė x 0,8%). Už negyvenamąją patalpą – parduotuvę apskaičiuota NTM suma (237000 Lt mokestinė vertė x 0,8% /12mėn. x 9 mėn.), engvatos dydis – 100 proc., t.y. 1422 Lt (kiekvienam fiziniam asmeniui po 711 Lt).

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus 18.838 Lt NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir susijusią su menu. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, VšĮ „Klaipėdos turizmo ir kultūros informacijos centras“ pateikta išvada dėl teiktų paslaugų, 24 lapai.

Mokesčių skyriaus vedėja Jolanta Uptienė